[bookmark: _Hlk178069165]JAVNI RAZPIS REVITALIZACIJA OBJEKTOV JAVNE INFRASTRUKTURE NA OBMEJNIH PROBLEMSKIH OBMOČJIH ZA LETO 2027

ODGOVORI NA VPRAŠANJA


31. Imamo vprašanje k Javnemu razpisu revitalizacija objektov javne infrastrukture na obmejnih problemskih območjih za leto 2027. Vprašanje je vezano na stalne in tekoče cene oziroma dinamiko financiranja.

V razpisni dokumentaciji je navedeno: »V primeru, ko je dinamika investiranja projekta krajša od enega leta, je lahko finančna konstrukcija izražena v stalnih cenah.«

Primer stranke je takšen, da je bil DIIP sprejet septembra 2026, vsa dela glede revitalizacije objekta, ki so hkrati vključena v upravičene stroške bi pa se izvajala od januarja 2027 do oktobra 2027 (10 mesecev).

Zanima nas, ali se v tem primeru šteje, da je dinamika investiranja krajša od enega leta in se lahko potem povsod v Obrazcu 4 vnaša stalne cene, namesto tekočih. V kolikor bi šlo za investiranja krajše od enega leta torej pravilno razumemo, da se povsod vnaša samo stalne cene, čeprav Obrazec 4 navaja tekoče cene?

Hkrati se zavedamo, da se kot začetek projekta šteje datum sprejetja DIIP, vendar bodo vsa preostala dela potekala v letu 2027, kot omenjeno zgoraj.

Nujno prosimo za povratno informacijo, ali se opisan projekt šteje kot krajši od enega leta, da lahko uredimo ustrezen vnos.

ODGOVOR:

V tem primeru lahko v investicijskem dokumentu navedete, da so stalne cene enake tekočim. Navedbo v investicijskem dokumentu tudi ustrezno utemeljite, da bo pregledovalec vloge vedel, zakaj je temu tako in da ne bo po nepotrebnem prišlo do zahteve po dopolnjevanju dokumentacije.
